उम्र, 17 साल।
जन्म न्यू यॉर्क सिटी में। निवास, लॉन्ग आइलैंड।
पिता, जेम्स। माँ, एंजेला।
दोनों कलाकार हैं।
क्या मेरे मम्मी-पापा को नोरा के बारे में पता है?
बस ऊपर-ऊपर की बातें।
उतना ही जितना इस वक्त हमें पता है।
पूरी बात जानने में हमारी मदद करोगी?
पता है, उम्र में मैं उससे बड़ी हूँ।
उससे 18 मिनट पहले पैदा हुई थी।
बड़ी थी, पर समझदार नहीं।
आपको बहुत बकवास सुनने को मिलेगी।
मैं किस तरह पेश आई, मैं क्या बनने की कोशिश कर रही थी,
और मैं उसके साथ कैसा बर्ताव करती थी।
पर...
वह बहनों वाली बात,
जुड़वाँ बहनों के बीच का रिश्ता,
वह दूसरे देश की तरह होता है।
आप उसमें कदम रखकर ही उसे समझ सकते हैं।
तो, मैं इस बारे में बात नहीं करना चाहती कि उसके साथ क्या हुआ था।
पर...
हमारी कहानी ज़रूर बताना चाहती हूँ।
एक, दो, तीन, चार। ऐलान करती हूँ अंगूठे का वार।
-अंगूठा दबा दिया। -कितनी तेज़ हो।
चलो फिर से खेलें।
एक, दो, तीन, चार। ऐलान करती हूँ अंगूठे का वार।
लड़ाई पर ज़रा विराम लगाओ। मीठा हाज़िर हो रहा है।
तुम्हारी इटालियन कच्ची हो रही है, जनाब।
डियो मियो। तुम्हारी मम्मा, मुझे हमेशा-है-करती-तंग-हाँ।
स्वाद कैसा है?
बढ़िया?
बहुत बढ़िया।
-यह नई भाषा कितनी जल्दी पकड़ लेती है। -बिल्कुल।
पता है हमने काफ़ी वक्त से क्या नहीं खेला है?
-शब्दों में शब्द? -शब्दों में शब्द।
-तैयार हो?
ठीक है, पहला शब्द है, "तिरामिसू।"
टी-आई-आर-ए-एम-आई-एस-यू।
ठीक है, एंज, तुम बताओ।
-एस-टी-ए-आर, "स्टार।" -हाँ।
नोरा, तुम्हारी बारी।
एस-एम-ए-आर-टी, "स्मार्ट।"
जो यह है, देवियो और सज्जनो।
अच्छा, रुको, तो "एट्रियम्स" कैसा रहेगा?
ए-टी-आर-आई-यू-एम-एस।
ठीक है, अब बस तुम टशन झाड़ रही हो, है न?
रेचल। तुम कोशिश करो।
"रैट्स।"
आर-ए-टी-एस, "रैट्स।"
हाँ। शाबाश।
एक और शब्द है। "आईरिस," आई-आर-आई-एस।
"स्टर।" एस-टी-आई-आर।
-हाँ। -"ट्रिम्स।" टी-आर-आई-एम-एस।
-"आर्म्स।" ए-आर-एम-एस। -अकेली।
लोगों से घिरी हुई, पर
फिर भी अकेली।
उस जगह पर भी मैं यही सोचते हुए जागी।
इस एहसास के साथ कि वह बस एक बुरा सपना नहीं था।
हमारा वाकई बैंड बज गया था।
कुछ ख़ुशनसीब थे।
उनके पास थामने के लिए कोई था।
मैं भी उसे थाम सकती थी।
पर उसे दोषी मानने से ख़ुद को रोक नहीं पा रही थी।
सुनो।
यार।
उठ जाओ। हम नर्क में हैं।
फ़ैटिन?
यह क्या...
यह क्या बकवास है?
मैं सो रही थी।
मुझे लगा कि कहीं तुम मर न गई हो, कमीनी।
छह, सात...
-दोस्तो, एक लड़की ग़ायब है। -लिया।
यह जनेट का फ़ोन है।
ऑड्री, मैंने एक फ़ैसला कर लिया है।
मैं जानती हूँ यह विवाद के घेरे में आएगा।
मुख्यालय से संदेश आया है।
निकालेंगे नहीं। योजना के मुताबिक आगे बढ़ेंगे।
-एक लड़की मर गई। -चुप। हमारा काम नैतिकता देखना नहीं।
-इसे फ़ौरन मैदान में भेजना होगा। -इसमें क्या है?
हमारा काम सवाल पूछना भी नहीं है।
इसे तय जगह पर छोड़ देना।
दूसरा जासूस इसे लेने आ जाएगा।
डेढ़ सौ मीटर पहले ही मोटर बंद कर देना।
द वाइल्ड्स
यह उसकी जेब में था।
मैंने इसे बजते हुए सुना, पर मुझे यकीन नहीं हुआ।
वैसे भी अब किसी भी चीज़ पर यकीन नहीं होता।
मैंने आवाज़ का पीछा किया, और मैंने...
-मैंने... -तुमने एक लाश की तलाशी ली।
पर जब मैंने आख़िरकार उसकी जेब से यह फ़ोन निकाला,
तो यह हाथ में आते ही बंद हो गया।
अजीब बात तो यह है कि यह उसका दूसरा फ़ोन है।
पहला वाला फ़ोन समंदर में ही बह गया था,
पर यह बिल्कुल अलग है।
एक जो चल रहा था,
और जिसके बारे में उसने हमें नहीं बताया।
क्या इस बात को लेकर ज़रा सा भी शक पैदा हो रहा है?
-ज़रा नहीं, गहरा। -मुझे दिखाओ।
फ़ोन अटपटा तो लग रहा है।
तो हम क्या कहने की कोशिश कर रहे हैं?
-पता नहीं। -पता नहीं।
मैं बस यह सोच रही हूँ कि कहीं सीधा-सादा कारण ही सही कारण न हो।
उसके पास दो फ़ोन थे, यह इतनी अनहोनी बात नहीं है।
जे
और उसे इतनी चोट लगी थी, हो सकता है कि वह बस भूल गई हो।
जनेट केवल सदमे में ही नहीं थी, पता है। वह मर रही थी।
धत् तेरे की।
मुझे माफ़ कर दो।
पर सत्यानाश हो जो वह भूल गई। यह निकलने का इकलौता रास्ता हो सकता था।
ठीक है।
पर तुमने हमें जगाया क्यों नहीं?
मुझे नहीं पता।
तुम्हें नहीं पता?
तुमने फ़ोन की आवाज़ सुनी और हमें जगाने के बदले,
तुम वहाँ बैठकर यह सोच रही थी कि क्या सच है और क्या नहीं।
-जब तक तुम... -मैं उलझन में थी।
मुझे ज़रा भी उलझन नहीं हो रही है।
यह बंद होने से पहले मिल सकता था। पर नहीं मिला, है न?
नहीं।
ठीक है।
वह बस डरी हुई है।
तुम जो कर सकती थी तुमने किया।
नहीं, वह सही कह रही है।
मुझसे भूल हो गई।
वह बहुत मुश्किल था,
रात के अंधेरे में एक बजते फ़ोन को ढूँढ़ निकालना।
हो सकता है कि उसने अपनी तरफ़ से पूरी कोशिश की थी।
मैं जानती हूँ।
पर उस वक्त,
मुझे बस ऐसी इंसान दिखाई दी जिसने संघर्ष नहीं किया।
-जिसमें न जज़्बा था, न हिम्मत। -मेरे हिसाब से तुम ऐसी नहीं हो?
मुझ में ख़ूब जज़्बा था।
जज़्बा और मेहनत, आप इन्हीं के सहारे अपने सपने पूरे कर सकते हैं।
हम यही सुनते हुए बड़े होते हैं, है न?
कि केवल हुनरमंद होना ज़रूरी नहीं है,
या फिर कुदरती प्रतिभा होना।
अगर आप अपना वक्त,
पूरी मेहनत डालते हैं और पसीना बहाते हैं,
तो कुछ भी हासिल करना मुमकिन है।
मैंने इस पर यकीन किया क्योंकि ऐसा करना ज़रूरी था।
पर आख़िर में पता था...
कि यह सरासर झूठ था।
कुछ सपनों की ख़ातिर आप भले ही अपना कलेजा काटकर रख दो,
और वे फिर भी...
पकड़ में नहीं आ पाते।
रुकिए।
आप क्या कह रही हैं?
-मुझे टीम से निकाल रही हैं? -नहीं।
यह बता दूँ कि टीम से नहीं निकाल रही।
राष्ट्रीय प्रतियोगिता से बाहर नहीं कर रही।
जब मुझे पक्का यकीन हो जाता है कि मेरी एक डाइवर अब और प्रगति नहीं कर सकती,
मैं उसे इससे रूबरू करवाती हूँ, और जितनी जल्दी हो सके बता देती हूँ,
क्योंकि यह एक बेहद मुश्किल, थकाने वाली, बेमतलब की मशक्कत होती है।
मैं नहीं चाहती कि वह इसमें अपनी ज़िंदगी स्वाहा कर दे।
मैं कर सकती... मुझे पता है...
मुझे पता है मेरा प्रदर्शन ख़राब रहा है।
नहीं, रुक जाओ।
इन्हें देखो।
मैं यह मानना नहीं चाहती,
पर इस खेल में कामयाब होने के लिए ऐसा गठन चाहिए।
इनके शरीर छोटे और सुगठित हैं,
छाती सपाट है
और कोई अनोखा आनुवांशिक गुण जिसकी वजह से बस मांसपेशियाँ हैं और न के बराबर चर्बी।
और अब...
अब तुम बिल्कुल वैसी नहीं रही।
हे भगवान, मैं कैसे...
इसे बेहतर शब्दों में कैसे कहूँ?
तुम ख़ूबसूरत हो गई, बेटा।
लंबी और असली।
मैं और मेहनत कर सकती हूँ।
बोर्ड पर और अभ्यास कर सकती हूँ।
-मैं दे सकती हूँ... प्लीज़। -रेचल!
मैं जानती हूँ कि अभी ऐसा नहीं लग रहा है,
पर यह एक मौका है।
लोग बिना ख़ुद को जाने इस खेल में पूरी ज़िंदगी झोंक देते हैं,
पर तुम्हें वह अभी पहचानने का मौका मिल रहा है।
इसी वक्त।
आप दूसरी लड़कियों से पूछ सकते हैं।
वे कहेंगी कि मैं ज़िद्दी, पागल थी और मुझे हार मानना नहीं आता था।
पर जब आपको वह चीज़ मिल जाती है,
वह एक चीज़ जो केवल आपकी है,
जो आख़िरकार आपको ख़ास महसूस कराती है,
जो आख़िरकार आपको चमकने का मौका देती है...
लो आ गई।
मेरी नन्ही अथीना।
वह तवज्जो जो बस दूसरों को दी जाती थी, वह...
वह अब आपको दी जाती है।
क्लोरीन और काबिलियत की गंध आ रही है।
ए, रकेल।
-हैलो। -हैलो।
तो, एक अच्छी ख़बर है।
मैं पेरिस वाली डिज़ाइन प्रदर्शनी में नहीं जा रहा,
तो तुम्हारी राष्ट्रीय प्रतियोगिता के लिए मैं यहीं पर रहूँगा।
स्टैंड से चिल्लाऊँगा, तुम्हें शर्मिंदा कर दूँगा।
पर मुझे लगा था वह दौरा आपके और नोरा के लिए अहम है।
तुम्हें उसका बहुत इंतज़ार था।
पेरिस कहीं नहीं भागेगा।
मैं भी वहाँ मौजूद रहना चाहती हूँ।
तो फिर ठीक है।
अच्छी बात है।
बहुत अच्छी बात है।
तुम ठीक हो, जान?
हाँ। मैं बस थक गई हूँ।
जाकर हाथ-मुँह धो लेती हूँ।
और मेरी बात का यकीन कीजिए,
जब आपको आख़िरकार वह चीज़ मिल जाती है जो आपको किसी काबिल महसूस कराती है,
तो उसे बिना लड़े जाने नहीं देते।
धत् तेरे की।
ए, तो मुझे वाकई बहुत बुरा लग रहा है।
और मैं माफ़ी चाहती हूँ।
जो भी हो, अब कोई परवाह नहीं है।
मैं मन में मैल नहीं रखती।
मतलब, एक के लिए है, और एक ही काफ़ी है।
सबसे अच्छी माफ़ी होती है अपना रवैया बदलना।
मैं इसका क्या करूँ?
देखो अगर इसे फुला सकती हो। मैं तो फुलाने में नाकामयाब रही।
तुम तैरकर दुर्घटनास्थल तक जाओगी।
हमें वहाँ ज़रूरत की चीज़ें मिल सकती हैं।
रेडियो, फ़्लेयर।
तुम अब भी चलोगी, है न?
वही घिसा-पिटा बर्ताव।
जिस इंसान को एक दिन से जानती हो उसे घिसा-पिटा नहीं बुला सकती,
वह भी एक असामान्य स्थिति में।
रेचल, यह पानी बहुत ख़तरनाक है।
वे लहरें देख रही हो जो टकरा रही हैं?
वह बहुत प्रबल लहर है।
-मैं सर्फ़िंग करती हूँ। -अच्छा?
मैं दो दिन सीखने गई थी।
तुमने कभी किसी से झूठ बोला है, जैसे कोई लड़का,
और उससे कहती हो कि तुम्हें द स्मिथ्स पसंद है या तुम सर्फ़िंग करती हो,
और फिर उस झूठ को सही साबित करने के लिए द स्मिथ्स के गाने सुनने लगती हो
या फिर सर्फ़िंग सीखना शुरू करती हो?
नहीं।
वह समंदर मौत का बुलावा है।
-मेरी बहन ने कहा है कि मुझे रोको? -नहीं। क्यों?
मैं भी बेकार बैठना नहीं चाहती।
आसमान को ताकते हुए, नाकारा महसूस करते हुए।
एक लाचार, बेवकूफ़ निकम्मे की तरह।
फिर तुम क्या करना चाहती हो?
हे भगवान, तुम्हें मुझे डराना बंद करना होगा।
निहत्थे भूरे लोगों पर सामान फेंकना बंद करो।
माफ़ करना।
देखकर तो ऐसा लगता है कि माहिर सॉफ़्टबॉल खिलाड़ी हो,
पर फेंकना भी नहीं आता।
वह क्या है?
आपातकालीन स्लाइड का बचा-खुचा हिस्सा।
-इसके साथ क्या कर रही हो? -अभी तक पता नहीं।
इसे आसरे या गर्मी के लिए इस्तेमाल कर सकती हूँ।
जो भी हो।
कोई न कोई हमें लेने आ ही रहा होगा। तुम्हें यह पता है, है न?
तुम वहाँ हगने गई थी?
पेशाब करने। बस।
और एक बात साफ़ कर दूँ, मैं जंगल में वह नहीं करने वाली।
भगवान की कसम, मुझे उसके लिए एक शौचालय चाहिए।
तुम्हारे बैग में और टिशू हैं?
तुम भी पेशाब के बाद पोंछती हो?
उनका पास होना अच्छा रहता है।
जला सकते हो, ख़ून रोक सकते हो।
मुझे देखना होगा कि अभी तक हमने क्या बचाया है, तुम्हारी अटैची को मिलाकर।
इस तरह की स्थिति में पहला कदम होता है
यह जानना कि क्या साधन हैं।
क्या तुम उन कयामत की तैयारी करने वाले परिवारों से हो
जो तहखाने में सूप के डिब्बे जमा करके रखते हैं?
बस टीवी पर जीवन बचाने वाले सीरियल देखती हूँ।
ज़ाहिर है, सर्वाइवर।
मैन वर्सेज़ वाइल्ड।
वाइल्ड अलास्का भी बढ़िया है।
-अलोन, नेकेड एंड अफ़्रेड। -ऐसे कितने सीरियल हैं?
समझ नहीं आ रहा। मुझे लगा कि पाँव बेहतर हो रहा है।
मोच अगले दिन ज़्यादा दर्द करती है।
उफ़। इतनी ज़्यादा नहीं।
टोनी, तुम्हें देखकर और डर लग रहा है?
क्या मतलब है?
मतलब, तुम डरी हुई लग रही हो।
यह ठीक तो है?
तुम बिल्कुल ठीक हो जाओगी।
सूजन का मतलब है कि शरीर अपना काम कर रहा है।
मैं संभाल लूँगी। इसे अपने इर्द-गिर्द लोगों की भीड़ नहीं चाहिए।
टोनी!
मैं इसे ऊपर कर रही थी जैसे कि करना चाहिए।
ऊपर करने के बजाय एक जगह रखो।
मेरी ग़लती है, मार्था। कल ही खपच्ची बांध देनी चाहिए थी।
मेरा भी यही मानना है।
एक बात बता दूँ, मैं पिछले साल ऐमरिलो जनरल में एक सहायक थी,
जहाँ मैने सीखा कि मरीज़ के ठीक होने में सबसे बड़ी रुकावट होती है...
संकम्रण।
और नकारात्मक सोच।
इस बारे में सोचो, तब तक इसे कुछ पीने को देती हूँ।
ठीक है, तो तुम लाई हो...
कितने, 37 कंडोम?
और तुम्हारी गर्भनिरोधक गोलियाँ।
तुम तो प्लैंड पेरेन्टहुड की प्रतीक हो।
पूरा ध्यान रखती हूँ।
दिन 15। हमें 21वें दिन से पहले यहाँ से बाहर निकलना होगा।
इस नर्क में मेरे पीरियड्स नहीं शुरू होने चाहिए।
तुम्हें लगता है अभी किसी के चल रहे होंगे?
तुम्हारी बहन को देखकर तो लग रहा था।
भाड़ में जाओ।
उफ़। मैं मज़ाक कर रही थी।
ए। देखो, मैं सामान की फ़ेहरिस्त बना रही हूँ।
जब तक सब देख न लिया जाए, कुछ मत छूना, ठीक?
-देखूँ कि क्या-क्या है। -शांत, मार्था के लिए है।
हम टहलने जा रहे हैं।
तुम हमारे साथ चलोगी, टेक्सस।
पहले गई हो, रास्ता दिखाओ।
-अब कहाँ का रास्ता दिखाना है? -वहाँ का।
हमें जानना है कि यह क्या जगह है। मतलब, इसका पूरा जायज़ा लेना है।
हम यकीनन यहाँ अकेले नहीं होंगे।
-मुझे एतराज़ नहीं होता, पर मार्था... -कोई बात नहीं। तुम जाओ।
लगता है कि मैं जा रही हूँ, तो मैं बस...
ए, यह ले जाओ।
वहाँ ऊपर जाकर इसे थोड़ा टेढ़ा कर देना,
इससे बढ़िया सिग्नल भेज सकेंगे।
शायद किसी बड़े मदद संकेत से भी बेहतर।
यह वाकई काम करेगा?
हाँ।
फ़ेस द वाइल्ड में बेयर ग्रिल्स के काम आया था।
ठीक है।
सुनो, रेच...
किसी को धीरे-धीरे...
दूर होते देखना आसान नहीं होता।
ख़ासकर जब वे अंधकार की ओर जा रहे हों।
कल जब हम बाएँ गए थे,
तो रास्ता काफ़ी ऊबड़-खाबड़ था।
तो, मेरे ख़याल से यह रास्ता सबसे अच्छा रहेगा।
यह करना बंद करो।
यह तरकीब काम की है।
ठीक है, चलो चलते हैं।
मैं भी तुम्हारे साथ चलती हूँ!
-यह नहीं होने वाला। -पर मैं तुम्हारी मदद कर सकती हूँ।
-पहले ही काफ़ी मदद कर चुकी हो। -नहीं, रेच।
पता है मुझे कितना बुरा लग रहा है?
मैं अपनी खाल नोच लेना चाहती हूँ।
बहुत ही बढ़िया और नाटकीय, नोरा।
रुको, क्या कहते हैं जब कोई इतना नाटक करता है
कि आपको चिढ़ महसूस होने लगती है?
-नौटंकी? -बिल्कुल सही।
अब मेरे सामने से हट जाओ।
ख़ुद को देखो।
हमेशा मेरे रास्ते की रुकावट बनती हो।
हे भगवान।
तुम बस चुनकर...
कुछ ही चीज़ें याद रखती हो।
रीड, रेचल - जन्म तिथि : 11/04 लिंग : महिला - डॉक्टर : ह्वेलिंग डी.
आगंतुक
तुमने...
तुमने पानी नहीं चलाया।
कर्मचारी आकर देखेंगे कि कहीं मैं फिर से बीमार तो नहीं हो गई।
वह कितना अच्छा वक्त था न?
हाँ, तो हमने अपनी अभिलाषाओं का बोर्ड बनाया।
तुम अपनी ज़िंदगी में एक गोल्डन रिट्रीवर की इच्छा रखती हो?
नहीं।
यह लो।
उन्होंने इसे लगाने को कहा था।
काउंसलर ने कहा कि यह खेल पर कुछ ज़्यादा ही केंद्रित है।
पर मैं बीमार नहीं हूँ।
मैं एक खिलाड़ी हूँ जिसे पता है कि किस चीज़ की ज़रूरत है।
रेचल, तुम्हें अस्पताल में भर्ती होना पड़ा।
शरीर में बस पानी की कमी हो गई थी, ठीक?
नोरा, मुझे यहाँ नहीं होना चाहिए।
मेरी मदद करो।
प्लीज़ मेरी मदद करोगी?
मैं मम्मी और पापा से बात करूँगी।
इसे इस वक्त एक दर्द की गोली चाहिए, या शायद तीन।
ए, यह कोई दर्द वाला बाम है क्या?
-अरे, नहीं। यह रोग़न है। -हे भगवान।
क्या? मैं ज़रूरी सामान नहीं रखती।
मनोरंजन की चीज़ें ज़्यादा रखती हूँ।
ए, तुम्हारे कबाड़ के ढेर में सबसे नीचे वे गुलाबी चीज़ें क्या हैं?
हे भगवान, वे स्वैग बैग हैं क्या?
स्वैग का मतलब?
-वह बैग में क्यों होगा? -स्वैग।
प्रचार के लिए दिया गया फालतू का सामान। बेकार और भोंडा।
-इस पर मेरा नाम लिखा है। -सनस्क्रीन।
सस्ता गुलाबी चश्मा।
जैसे ही लगा कि इससे बुरा और कुछ नहीं हो सकता,
दादी अम्मा की गोल्फ़ वाली टोपी।
मुझे तो यह काफ़ी अच्छी लग रही है।
धत् तेरे की। यह सप्ताहांत का कार्यक्रम है।
दिन के पहर के हिसाब से,
मुझे या तो पॉटरी क्लास में होना चाहिए या
डॉल्फ़िनों संग तैरना चाहिए।
वह आख़िरी वाले को सोचकर दुखी मत हो।
मैं चार बार डॉल्फ़िनों संग तैर चुकी हूँ,
और उनके छोटे दाँत बड़े भयानक होते हैं।
तुम कल से आज काफ़ी बेहतर लग रही हो।
मतलब, कल तो तुम अपना आपा ही खो चुकी थी।
शायद मरते-मरते बचने की वजह से मेरा दिमाग घूम गया था।
क्या? आँखों के आगे तुम्हारी पूरी ज़िंदगी घूमने लगी?
धत् तेरी, ऐसा ही था।
और तुम बहुत घबरा गई।
कह सकते हैं कि पिछले कुछ साल बहुत बुरे रहे हैं।
मेरा भी यही हाल है।
ठीक है, चलो आगे बढ़ते रहें।
सूरज डूबने से पहले चोटी पर पहुँचना चाहती हूँ।
शायद वहाँ से सिग्नल भेज सकें।
अगर हालात अलग होते, जैसे कि,
हम किसी स्कूल दौरे पर गए होते और कहीं किसी पार्किंग में,
सिगरेट पीता बस ड्राइवर हमें घर ले जाने का इंतज़ार करता,
तो यह जगह मुझे बेहद ख़ूबसूरत लगती।
मैं कह रही हूँ, भगवान कुछ भी बदसूरत नहीं बनाते।
कॉलेज का कुछ सोचा है, लिया?
नहीं।
मैं दूसरी चीज़ों में मसरूफ़ थी।
तुम्हारा क्या?
कॉलेज की खूब तैयारी की है?
स्टैनफ़ोर्ड में दाखिला हो चुका है।
उनका डाइविंग प्रोग्राम ओलंपिक खेलों का पक्का रास्ता है।
-तुम्हारी बहन साथ जाएगी? -नहीं। सब यही क्यों पूछते हैं?
मैंने तो बस ऐसे ही पूछा।
मैं हूँ अपनी माँ जैसी
कभी-कभी करती हूँ नखरा
भूल जाओ कर्मों का पचड़ा
सुनोगे मुझे पुकार लगाते
मडोना का उल्टा रूप, वह मैं हूँ मेरी साइकिल है...
-हैलो। -हैलो।
मैं बस तुम्हें यह देने आई थी।
तुम कार में भूल आई थी।
और तुम्हें शुभकामनाएँ देने।
हालाँकि ज़रूरत नहीं है,
क्योंकि मैंने बाकी डाइवरों पर काला जादू जो कर दिया है।
बस मज़ाक कर रही हूँ।
क्या तुम...
क्या तुम ठीक हो?
हाँ।
हाँ, बस घबराहट हो रही है। थोड़ी सी।
पर तुम ठीक हो, है न?
तुम दुरुस्त महसूस कर रही हो?
-क्योंकि तुमने वादा किया था कि तुम... -नोरा, हाँ।
हाँ, मैं ठीक हूँ। तुम्हें मुझ पर नज़र रखने की ज़रूरत नहीं है।
ठीक है?
मुझे बस थोड़ा जोश जगाना होगा।
ख़ून की गर्मी बढ़ानी होगी, ठीक है?
मुझे गाना सुनने दो।
मैं ठीक हूँ, नोरा। चलो भी।
मैं छक्के छुड़ा दूँगी।
तहलका मचा दूँगी। जीत का परचम लहराऊँगी।
-ठीक है? -हाँ।
मम्मी और पापा को अच्छी सीट दिलाओ।
-तुमसे प्यार है, रेच। -मुझे भी।
ठीक है। जाओ।
जल्दी जाओ।
प्लीज़, जाओ।
इससे किसी का भला नहीं हो रहा है, टोनी।
न मेरा, और न तुम्हारा।
बेशक होगा, तुम देखना।
सुपर निन्टेंडो, सेगा जेनेसिस
जब जेब में न थी अठन्नी तो सपने में भी सोचा नहीं था यह
पंद्रह इंच का स्क्रीन हरे नोट के रंग का सोफ़ा
हैं दो गाड़ियाँ ड्राइवर वाली लिमोज़ीन
अब अच्छा महसूस हो रहा है?
पता नहीं, ठंडा है।
यही इरादा है।
कोई हमें लेने आएगा, है न?
हाँ, बिल्कुल।
देख रही हो इस टापू पर कितनी अमीर गोरी लड़कियाँ हैं?
समाज कभी उन्हें ख़त्म होने नहीं देगा।
शेल्बी कह रही थी कि अब तक तो उसके पापा व्हाइट हाउस में
हमें ढूँढ़ने के लिए राष्ट्रपति पर चिल्ला रहे होंगे।
तुम्हें लगता है इसके बाद हम मशहूर हो जाएँगे?
शेल्बी कह रही थी कि वे हमें नए नाम देंगे, जैसे,
"न डूबने वाली आठ" और हम टॉक शोज़ में जाएँगे...
उसकी बात किए बिना दो मिनट नहीं ठहर सकती?
क्या?
यहाँ से निकलते ही वह तुमसे दोस्ती तोड़ देगी।
उससे डैलस के न्योते की उम्मीद मत करना।
धत् तेरे की, मार्टी, मैं...
बेहद माफ़ी चाहती हूँ। मुझे बस बहुत डर लग रहा है।
मैं जानती हूँ।
ठीक है? मुझे भी।
जन्मदिन होता था सबसे बुरा दिन अब प्यास लगने पर पीते हैं शैंपेन
मुझे रुककर थोड़ी साँस लेनी है।
हम बस पहुँच ही गए।
मैं रुककर सोने की बात नहीं कर रही, बस पानी पीने के लिए रुकना है।
मैं कोई बहाना नहीं बना रही,
पर मैं कल भी यहाँ आई थी, और वह आसान नहीं था।
हम बस पहुँच ही गए।
हाँ, यह चढ़ाई हमारे लिए तुमसे ज़्यादा मुश्किल है।
ठीक है? हमारे अंदर तुम जैसी ताकत नहीं है।
यह तो नस्लवादी टिप्पणी है।
क्या? नहीं।
मेरा तो बस यह मतलब था...
कि तुम एक दमदार खिलाड़ी हो...
घबराओ मत।
मैं मज़ाक कर रही हूँ।
देखकर चलना।
क्या लगता है वहाँ ऊपर पहुँचने पर हमें क्या दिखेगा?
मैं आशा कर रही हूँ कि शायद सैंडल्स का कोई रिज़ॉर्ट होगा?
मैं रुक रही हूँ। माफ़ करना।
मैंने कहा, हम बस पहुँच ही गए।
-धत् तेरे की। वह शीशा। -लिया।
नहीं।
-रुको। हमें उसकी ज़रूरत नहीं। -दिख रहा है।
-उसे पकड़ लूँगी। -तुम पकड़ लोगी?
-पकड़ लूँगी। -लिया। छोड़ो।
वह ठीक मेरे सामने है।
तुमने पकड़ा?
मुझे दिख रहा है!
मुझे ऊपर उठाओ। प्लीज़।
मुझे ऊपर उठाओ।
मैं कोशिश कर रही हूँ। इसे ऊपर खींचो।
मैं आ गई।
तो, आख़िरकार तुम्हारी बहन आ ही गई।
हाँ।
शायद वह तब तक समझ गई थी
कि मुझे हमेशा पता नहीं होता कि मेरे लिए क्या सही है।
धत् तेरे की, हमें उसकी ज़रूरत थी!
शीशे की?
शीशा जाए तेल लेने। लिया मरते-मरते बची।
रेचल, मैं बेहद...
मैं बेहद माफ़ी चाहती हूँ।
तुम्हें इससे माफ़ी माँगने की कोई ज़रूरत नहीं है।
मुझे इस तरह मत देखो।
यूँ मत देखो जैसे मैं पागल हो गई हूँ,
जैसे मैं कोई गुस्सैल लड़की हूँ जो बेमतलब आपा खो देती है।
मेरे पास इसकी ठोस वजह है।
मेरी असली ज़िंदगी लाखों मील दूर है, समझी?
असली ज़िंदगी वहाँ दूर है और मुझे समझ नहीं आ रहा
कि केवल मैं ही उसके लिए क्यों लड़ रही हूँ।
क्या कोई तुम्हारा इंतज़ार नहीं कर रहा?
कोई दुनिया नहीं जो तुम्हारी वापसी चाहती हो?
यह क्या बकवास है? चलो भी?
शायद नहीं होगी।
इसके बाद डाइव करेगी, रेचल रीड।
तैराकी एवं डाइविंग 2017 प्रथम डिविज़न
यहाँ कुछ नहीं है।
कुछ नहीं है।
रेचल!
मुझसे दूर रहो, नोरा।
मैं सच कह रही हूँ। मुझसे बिल्कुल दूर रहो, नोरा।
रुक जाओ। मुझे छूना मत।
मुझसे दूर रहो, नोरा।
हे भगवान।
हे भगवान!
संदर्भ समझाने के लिए,
तुम शिखर से क्या देखने की उम्मीद कर रही थी?
जो भी हो सके, कुछ भी।
गोदी, घर...
कोई ऐसा इशारा कि हम अकेले नहीं थे।
पर वह मुमकिन नहीं हो पाया।
माफ़ कीजिए। क्या?
तुम्हें कोई ऐसा इशारा नहीं मिला जो साबित करे कि तुम अकेली नहीं हो।
मिला भी और नहीं भी मिला।
बाकी चार नहीं दिख रही हैं?
वह एक सेकंड में ही आर्बर कैमरा 12 के पास से गुज़रेंगी।
देखा उन्होंने ख़ुद को कितने अलग तरीके से संगठित किया है?
अक्सर इसका मतलब होता है रिश्ते के भूगोल में बदलाव आना।
-तुमने यह ग़ौर किया, सूज़न? -बेशक।
हे भगवान।
कल रात कुत्ते धुले कपड़ों के ऊपर सो गए होंगे।
मैं पूरे दिन ऐसे घूम रही थी?
-रोएँ हटाने का ब्रश चाहिए? -हाँ।
चलो, जब इतना है तो थोड़ा और सही।
हाँ।
न जाने कितनी बार इनके प्यारे चेहरों को देखने से
मेरी हर परेशानी छूमंतर हो गई।
ये ऐसा कैसे कर लेते हैं?
क्या इसलिए कि ये इतने सरल होते हैं
जब दुनिया में और कुछ भी सरल नहीं होता?
हम उसकी मौत को बिना तवज्जो दिए भूल नहीं रहे।
हम आगे बढ़ रहे हैं,
ताकि उसकी कुर्बानी ज़ाया न हो।
बात समझ आई?
-सौ फ़ीसदी। -सूज़न?
हाँ। बिल्कुल।
अच्छी बात है।
तुम बेस कैंप से संपर्क कर सकती हो?
मैं देखना चाहती हूँ कि जासूस को पैकेज मिला या नहीं।
ज़रूर।
चलो।
मुझे लगता है यह हमारा पायलट होगा।
नहीं, जनाब,
मुझे नहीं लगता कि इस वक्त आप किसी अच्छी जगह पर होंगे,
पर जो सामान आप छोड़कर गए हैं वह ज़ाया नहीं होगा।
डॉटी। बुरी बात मत कहो।
सर्दी और ज़ुकाम के लिए
हाँ, माफ़ करना, पर यह बढ़िया सामान है।
दर्द की गोलियाँ, कीटाणुनाशक, पूरी की पूरी दवाओं की अल्मारी।
अच्छा, पानी के साथ गटक जाओ।
तुम जल्द ही बिल्कुल चंगी हो जाओगी।
मैंने पहले बस सस्ती वाली ही ली हैं।
इसने ख़रीदी नहीं हैं। बस इसकी किस्मत चमक गई थी।
इसे इसकी एक गोली भी दे दो।
डेढ़ भी चलेगी, पर खाने के साथ।
-यह क्या है? -ऑक्सीकोडन।
शेल्बी, बहुत-बहुत शुक्रिया।
मूल निवासियों की भाषा में "स्वागत है" कैसे कहते हैं?
ओजिब्वे में...
ठीक है।
हाँ।
वही।
वह प्रबल लहर इस वक्त काफ़ी शानदार लग रही है।
वैसे, शुक्रिया,
शीशा बचाने की कोशिश के लिए।
मैं कोई स्टैनफ़ोर्ड जाने वाली, व्हीटीज़ के डिब्बे वाली,
ओलंपिक स्तर की डाइवर नहीं, पर चीज़ों के पीछे जाती हूँ।
अगर वे जोखिम भरी, नामुमकिन, अहमकाना,
या फिर तबाही का इशारा होती हैं,
फिर तो हर हालत में।
हैलो।
तो,
स्टैनफ़ोर्ड...
तुम्हें निकाल दिया गया था, रेचल।
अब वह तुम्हारी असली ज़िंदगी नहीं है।
पता नहीं तुम उसके बारे में भूल क्यों नहीं जाती।
पर तुम जानती हो, नोरा।
तुम वजह जानती हो।
हाँ।
क्यू-ए-टी।
ट्रिपल लेटर।
यह असली शब्द है?
हाँ, ख़ुद देख लो। एक अरबी पौधे का नाम है।
तुम ठीक हो, जान?
हम कुछ और भी खेल सकते हैं।
नहीं। मैं ठीक हूँ।
अभी भी दुख रहा है?
थोड़ा-बहुत।
हर घाव एक सीख होती है, है न?
वह रूमी की कौन सी कविता है?
"ज़ख्म वह जगह होती है जहाँ से रोशनी अंदर आती है।"
वही है।
"पेट्रिकोर।"
इसका मतलब होता है बारिश के बाद मिट्टी की सोंधी ख़ुशबू।
बहुत ही सुंदर शब्द है।
है तो।
इतना सुंदर कि पचासी अंक मिल गए।
ठीक है।
कहाँ जा रही हो? तुम्हारी बारी आने वाली है।
बस लेटने जा रही हूँ।
रेचल?
तुम्हें जर्सी में मेरा पहला इन्विटेशनल मुकाबला याद है?
जब हम 11 साल के थे?
मैंने अचूक गोता लगाया था।
मैंने सबके होश उड़ा दिए थे। मम्मी और पापा
ख़ुशी के मारे पागल हो गए थे।
पापा अजनबियों को चूमने लगे
और माँ इतना चिल्लाईं कि नाक से ख़ून बहने लगा।
ख़ून मेरे बालों पर लग गया था और उन्हें पता भी नहीं चला।
पता है तुम्हारे लिए आसान नहीं था।
हर वक्त स्टैंड में बैठे रहना
और मेरी वजह से तुम्हारी ज़िंदगी का रुक जाना।
पर उस दिन...
वह पहली बार था जब उन्होंने मुझे उस तरह देखा था।
जैसे वे हमेशा देखते हैं...
मुझे।
जैसे वे मुझे देखते हैं।
हाँ।
पता है, केवल वे ही थे
जिन्होंने मुझ पर
ग़ौर किया।
हाँ, ख़ैर,
मैं वही चाहती थी।
अब भी वही चाहती हूँ।
तो, मैं वापस जाकर रहूँगी, नोरा।
फिर से सबसे काबिल बनकर रहूँगी।
और तुम्हें मुझे यही भरोसा करने देना होगा।
मेरी और मेरी बहन की कहानी...
यह है कि मैंने उसे हमेशा ग़लत समझा।
किस तरह?
वह हमेशा मुझसे आगे थी।
न जाने कैसे मेरे आगे खड़ी थी।
और मुझे लगता था कि
मुझे किसी तरह उसके साये से बाहर निकलना होगा।
पर ऐसी बात नहीं थी?
वह हिफ़ाज़त थी।
वह मुझे दुनिया से बचा रही थी।
तुम दोनों की यह कहानी,
मुझे बताओगी कि इसका अंत कैसे हुआ?
मुझे नहीं पता।
वह पता लगाना आपके हाथों में है।
पता है, लोग सच ही कहते हैं। कि आप अब भी चीज़ें महसूस कर सकते हैं।
पुरानी तंत्रिकाओं के संदेश।
अतीत के एहसास।
मैं क्या महसूस करती हूँ?
उसका हाथ...
जो मेरा हाथ थामे हुए है।
हमेशा के लिए।
संवाद अनुवादक श्रुति शुक्ला
रचनात्मक पर्यवेक्षक शीला सिजिन मैथ्यूज़